அலைகள் ஓய்வதில்லை பார்த்துவிட்டு, அடுத்த பாரதிராஜா ஆகவேண்டும் என்று நினைத்த எத்தனையோ உதவி இயக்குனர்களில் ஒருவராகத் தொடங்கியது சமுத்திரக்கனியின் அத்தியாயம். வீட்டில் பணம் திருடி, சினிமாவில் சாதிக்க வேண்டும் என்று நினைத்து, சென்னைக்கு வந்து வந்து ஊர் திரும்ப்பிய அனுபவமும் இவருக்கு உண்டு. யாருடைய உதவியும் இல்லாமல், எப்படிச் சாதிப்பது என்ற கேள்விகளும் இவருக்குள் வந்தது உண்டு.. எனக்கும் சினிமா ஆசை உண்டு என்று சொல்லும் எத்தனையோ தமிழர்களுக்கு, மேற்கண்ட வரிகள் பொருந்தும். ஆனால், எந்த விசை, சமுத்திரக்கனியை நமக்கு அறிமுகம் செய்தது?